CELEX: 62014TN0405
Language: fi
Date: 2014-05-31 00:00:00
Title: Asia T-405/14: Kanne 31.5.2014 – Yavorskaya v. neuvosto ym.

11.8.2014   
            
            
               FI
            
            
               Euroopan unionin virallinen lehti
            
            
               C 261/41
            
         Kanne 31.5.2014 – Yavorskaya v. neuvosto ym.
   (Asia T-405/14)
   2014/C 261/67
   Oikeudenkäyntikieli: ranska
   
      Asianosaiset
   
   
      Kantaja: Elena Yavorskaya (Moskova, Venäjä) (edustajat: asianajaja D. Grisay, asianajaja C. Hartman ja asianajaja Y. G. Georgiades)
   
      Vastaajat: Euroopan unionin neuvosto, Euroopan komissio, Euroopan keskuspankki (EKP) ja Euroryhmä, jota edustaa Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että tämä Euroopan unionin toiminnasta tehdyn sopimuksen (SEUT) 340 artiklaan perustuva sopimussuhteen ulkopuolista vastuuta koskeva kanne voidaan ottaa tutkittavaksi
            
         
               —
            
            
               toteamaan kanteen perustelluksi sillä perusteella, että Euroopan unionin eri toimielinten Kyproksen tasavallalle määräämillä toimenpiteillä, jotka koskevat pankkitalletusten takavarikointia, loukataan riittävän selvästi Euroopan unionin oikeuden perusperiaatteita, joilla annetaan oikeuksia yksityisille, mikä merkitsee virhettä SEUT 340 artiklan kannalta
            
         
               —
            
            
               katsomaan, että Euroopan unionin toiminta merkitsee vakavaa ja selvää virhettä, jonka seurauksena kantajalle on aiheutunut vahinkoa, jonka määräksi on kaikin varauksin arvioitu 3 2 99  855,45 euroa sillä varauksella, että määrä voi laskea tai nousta asian käsittelyn aikana erityisesti, kun otetaan huomioon korot ja kulut, jotka mahdollisesti tulevat maksettaviksi
            
         
               —
            
            
               velvoittamaan Euroopan unionin maksamaan edellä mainitut rahamäärät
            
         
               —
            
            
               velvoittamaan Euroopan unionin lisäksi korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen ainoaan kanneperusteeseen, joka perustuu Euroopan unionin sopimussuhteen ulkopuoliseen virheeseen ja erityisesti omaisuudensuojan ja syrjintäkiellon periaatteen loukkaamiseen.
   Euroopan unionin Kyproksen tasavallalle määräämät toimenpiteet johtivat nimittäin kantajan Laïki Bank -pankissa olevien varojen tilapäiseen jäädyttämiseen ilman, että hänelle olisi maksettu ennakolta kohtuullista korvausta.
   Euroopan unioni on siten loukannut selvästi ja kohtuuttomasti kantajan omaisuudensuojaa ja – siltä osin kuin ainoastaan Laïki Bank -pankissa olleet enintään 1 00  000 euron talletukset turvattiin Kyproksen viranomaisille määrättyjen eurooppalaisten toimenpiteiden varalta – syrjintäkiellon periaatetta.